2017 оны аймгуудын наадмын цолтнууд

## Шинээр цол хүртсэн бөхчүүд 
#### Аймаг, цэргийн арслан цолтнууд 
Цэргийн наадам болон хорин нэгэн аймгуудын баяр наадам, Налайх дүүрэг, Багануур дүүргийн баяр наадмууд оролцоод аймгийн цол олгох хорин дөрвөн наадам зохион байгуулагдсанаас аймгийн заан найм, аймгийн харцага тав, аймгийн нэмэх начин нэг, аймгийн начин гурав, сумын заан хоёр нийт арван есөн цолтон цолоо ахиулан аймгийн арслан цолыг хүртлээ. 

Баянхонгор аймгийн баяр наадамд Баянбулаг сумын харьяат аймгийн хурц арслан Н.Золбоо түрүүлэн " Бадрангуй " чимэг, Бүх цэргийн баяр наадамд Говь-Алтай айгмийн Чандмань сумын харьяат аймгийн арслан Б.Хишигбаатар, Баян-Өлгий аймгийн баяр наадамд Цэнгэл сумын харьяат аймгийн арслан У.Береке, Дундговь аймгийн баяр наадамд Эрдэнэдалай сумын харьяат аймгийн арслан Д.Дэлгэрбат, Өмнөговь аймгийн баяр наадамд Хүрмэн сумын харьяат аймгийн арслан Ш.Дарханбат нар түрүүлж " Хурц " чимэг тус тус нэмсэн.

Шинээр аймгийн арслан цол хүртсэн бөхчүүдийг Увс аймгаас гурав, Булган аймгаас хоёр, Говь-Алтай аймгаас хоёр Архангай, Говь-Сүмбэр, Дархан-Уул, Дорнод,Завхан, Өвөрхангай, Сүхбаатар, Сэлэнгэ, Төв, Ховд, Хөвсгөл, Хэнтий аймгуудаас тус тус нэг цолтнууд эзэлж байна. 

#### Аймаг, цэргийн заан цолтнууд 
Цэргийн наадам болон хорин нэгэн аймгуудын баяр наадам, Налайх дүүрэг, Багануур дүүргийн баяр наадмууд оролцоод аймгийн цол олгох хорин дөрвөн наадам зохион байгуулагдсанаас аймгийн харцага долоо, аймгийн нэмэх начин дөрөв, аймгийн начин дөрөв, цэргийн начин нэг, сумын заан хоёр нийт арван найман цолтон цолоо ахиулан аймаг болон цэргийн заан цолыг хүртлээ.

Өвөрхангай аймгийн баяр наадамд Бүрд сумын харьяат аймгийн заан М.Даваасүрэн, Булган аймгийн баяр наадамд Орхон сумын харьяат аймгийн заан Б.Түмэндэмбэрэл нар үзүүрлэн аймгийн заан цолоо баталсан бол Налайх дүүргийн баяр наадамд Говь-Алтай аймгийн Бугат сумын харьяат Налайх дүүргийн бөх аймгийн хурц арслан Ц.Бямба-Очир, Баянхонгор аймгийн баяр наадамд Заг сумын харьяат цэргийн арслан Д.Цэрэнтогтох, Дорнод аймгийн баяр наадамд Цагаан-Овоо сумын харьяат аймгийн арслан Д.Ариунмөрөн, Орхон аймгийн баяр наадамд Завхан аймгийн Завханмандал сумын харьяат аймгийн арслан Б.Уртбаяр нар үзүүрлэн чимэг нэмсэн байна.

Шинээр аймаг, цэргийн заан цол хүртсэн бөхчүүдийг Говь-Алтай аймгаас хоёр, Завхан аймгаас хоёр, Увс аймгаас хоёр, Сэлэнгэ аймгаас хоёр Архангай, Баян-Өлгий, Булган, Дундговь, Өмнөговь, Сүхбаатар, Төв, Ховд, Хөвсгөл, Хэнтий аймгуудаас тус тус нэг цолтнууд эзэлж байна.

Төв аймгийн баяр наадамд үзүүрлэн аймгийн заан цол хүртсэн Угтаалцайдам сумын харьяат аймгийн харцага Г.Өсөхбаяр хэдхэн хоногийн дараа Багануур дүүргийн баяр наадамд түрүүлэн " Аймгийн арслан " цолыг хүртсэн билээ.

### Аймгийн харцага цолтнууд 
Бүх цэргийн баяр наадам болон аймгуудын баяр наадамд зургаа давж шөвгөрсөн бөхчүүдэд олгодог цол билээ.

Цэргийн баяр наадам болон хорин нэгэн аймгуудын баяр наадам, Налайх дүүрэг, Багануур дүүргийн баяр наадмууд оролцоод аймгийн цол олгох хорин дөрвөн наадам зохион байгуулагдсанаас аймгийн нэмэх начин нэг, аймгийн начин хоёр, цэргийн начин нэг, сумын заан хорин хоёр нийт хорин зургаан цолтон цолоо ахиулан аймгийн харцага цолыг хүртлээ.

Бүх цэргийн баяр наадам, Орхон аймгийн баяр наадамд Баян-Өндөр сумын харьяат аймгийн харцага Ө.Батзул, Ховд аймгийн баяр наадамд Булган сумын харьяат аймгийн харцага Б.Анхжаргал, Увс аймгийн баяр наадамд Тэс сумын харьяат аймгийн харцага Б.Баянмөнх, Дорнод аймгийн баяр наадамд Төв аймгийн Угтаалцайдам сумын харьяат аймгийн харцага Г.Өсөхбаяр, Завхан аймгийн баяр наадамд Алдархаан сумын харьяат аймгийн харцага Ш.Чинтулга, Баянхонгор аймгийн баяр наадамд Баянбулаг сумын харьяат аймгийн харцага А.Отгонбаатар, Дундговь аймгийн баяр наадамд Гурвансайхан сумын харьяат Б.Доржсүрэн нар зургаа даван шөвгөрч аймгийн харцага цолоо баталжээ. 

### Аймаг, цэргийн начин цолтнууд 
#### Аймаг, цэргийн цол хүртсэн  бөхчүүдээс цолоо ахиулан Улсын цол хүртсэн амжилтыг нь хүснэгтлэвэл: 
#